**Adatvédelmi Tájékoztató**

**Az adatvédelmi tájékoztató az Audi Hungaria Zrt-hez duális szakképzésre jelentkező és tanulói kiválasztásban résztvevő jelöltek adatkezeléséről ad tájékoztatást.**

Az Audi Hungaria Zrt. (cím: 9027 Győr, Audi Hungária út 1., cégjegyzékszám: 08-10-001840 a továbbiakban: Audi Hungaria vagy adatkezelő) a jelen tájékoztató ("Tájékoztató") szerint kezeli az Ön személyes adatait a *Duális szakképzéshez*  kapcsolódóan.

Az Audi Hungariánál elkötelezettek vagyunk személyes adatainak védelme iránt, kiemelten fontosnak tartjuk az Ön információs önrendelkezési jogának tiszteletben tartását. Az Audi Hungaria bizalmasan kezeli a személyes adatokat és minden szükséges biztonsági, technikai és szervezési intézkedést megtesz, amely az adatok biztonságát garantálja.

**1.Általános Rendelkezések**

* 1. **Az Audi Hungaria, mint adatkezelő adatai, az adatvédelmi tisztviselő elérhetősége**

**Adatkezelő neve**: Audi Hungaria Zrt.

**Székhelye:** 9027 Győr, Audi Hungária út 1.

**Cégjegyzékszáma**: 08-10-001840

**Közvetlen kapcsolattartó, akihez kérdés, panasz esetén fordulhat:**

*Leczkési Éva, eva.leczkesi@audi.hu +36-30-7671525*

**Adatvédelmi tisztviselő**: dr. Horváth László András, e-mail: adatvedelem@audi.hu

* 1. **Kapcsolódó jogszabályok**

Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet), továbbá – amennyiben alkalmazandó – az információs önrendelkezési jogról és információszabadságról szóló 2011. évi CXII. törvény.

**2. Online jelentkezéshez tartozó adatkezelés**

**Az adatkezelés célja:** Az Audi Hungaria duális szakképzési programjába való jelentkezés

**Az adatkezelés jogalapja:** Tanuló/Szülő/gondviselő hozzájárulása

**Az adatkezelés időtartama**: Amennyiben az Jelölt jelentkezését elfogadjuk, úgy az Online Jelentkezés során kezelt személyes adatokat a tanulói jogviszonyra vonatkozó külön adatkezelési tájékoztató szerint kezeli az Audi Hungaria.

Amennyiben a Jelölt jelentkezését elutasítjuk, az Online Jelentkezés során megadott személyes adatokat a jelentkezés elbírálása után haladéktalanul töröljük kivéve, ha a külön check-boksz kipipálásával hozzájárul a honlapon a 2.1. pont szerinti adatkezeléshez.

**Az adatok megismerésére jogosult személyek köre**: Duális szakképzésben dolgozó vezetők és munkatársak adminisztratív és szakoktatói munkakörben dolgozó munkatársak.

**Személyes adatok továbbítása:** A pályázat elbírálása során adatait a portál műszaki üzemeletetését végző Web Hosting Kft. (cím: 1116 Budapest, Talpas utca 3.) is kezeli adatfeldolgozóként.

**Automatizált döntéshozatal, ideértve a profilalkotást is:** Az adatkezelő tevékenysége során nem kerül sor automatikus döntéshozatalra, illetőleg nem valósít meg profilalkotást.

**2.1. Jelentkezési adatok megőrzése, értesítés releváns jelentkezési lehetőségek esetén**

**Az adatkezelés célja:** Amennyiben a jelentkezést elutasítjuk, az Online Jelentkezés során megadott adatok, a kiválasztáson készült jegyzetek, teszteredmények alapján az Audi Hungaria megkeresheti a jelöltet a jövőben a szakképzési programban felszabaduló helyekre való jelentkezéssel kapcsolatban.

**Az adatkezelés jogalapja:** Az Jelölt/szülő/Gondviselő hozzájárulása

**A kezelt személyes adatok köre:** A Jelölt által a jelentkezés során megadott adatok.

**Az adatkezelés időtartama:** Sikeres kiválasztás után a tanulói beállítás után törlésre kerül.

**Az adatok megismerésére jogosult személyek köre:** Az Audi Hungaria szakképzési programmal foglalkozó területének illetékes kollégái.

**Adattovábbítás:** A pályázat elbírálása során adatait a portál műszaki üzemeletetését végző Web Hosting Kft. (cím: 1116 Budapest, Talpas utca 3.) is kezeli adatfeldolgozóként.

**Automatizált döntéshozatal, ideértve a profilalkotást is:** Az adatkezelő tevékenysége során nem kerül sor automatikus döntéshozatalra, illetőleg nem valósít meg profilalkotást.

**3.Sikeres jelentkezés esetén a tanulói kiválasztáshoz tartozó dokumentálás során létrejövő adatkezelések**

**Az adatkezelés célja:**

Sikeres jelentkezés után a jelöltek tanulói kiválasztáson vesznek részt, melynek eredményeit, értékeléseit dokumentálni szükséges a sikeres kiválasztás céljából. A kiválasztás során kitöltött formanyomtatványok (interjúlapok, gyakorlati feladatlapok) tartalma, valamint a teszteredmények (Bet Teszt) egy értékelő táblába (ú.n. Tanulói értékelő tábla) kerülnek az adatok, hogy a kiválasztás értékei transzparensen követhetők legyenek.

Sikeres kiválasztás után a tanuló tanulói adatlapot tölt ki, melynek célja a tanulói jogviszony létrehozása a tanuló és az Audi Hungaria Zrt. között. Az adatlap azon személyes adatokat tartalmazza, amelyek a kapcsolattartáshoz és a szakképzési munkaszerződés létrehozásához és jogszabályoknak megfelelő fenntartásához elengedhetetlenül szükségesek. Ilyen adatok például: név, születési hely, idő, anyja leánykori neve, állampolgárság, személyi szám, személyi igazolvány, lakcímkártya száma, adószám, lakcím, privát telefonszám, privát e-mail cím, bankszámlaszám, TAJ szám, stb.

**Az adatkezelés jogalapja:** Az Jelölt/szülő/Gondviselő hozzájárulása

**A kezelt személyes adatok köre:** név, születési dátum, választott szakma, értékelések és a tanulói adatlap adatai: pl: név, születési hely, idő, anyja leánykori neve, állampolgárság, személyi szám, személyi igazolvány, lakcímkártya száma, adószám, lakcím, privát telefonszám, privát e-mail cím, bankszámlaszám, TAJ szám, stb

**Az adatkezelés időtartama:** Kiválasztás után a formanyomtatványok és teszteredmények a beállítás után törlésre kerülnek, a tanulói értékelő tábla adatai képzés végével anonimizálásra kerülnek és 5 évig megőrzésre. A tanulói adatlap a beállítás után törlésre kerül.

**Az adatok megismerésére jogosult személyek köre:** Az Audi Hungaria szakképzési duális szakképzés területén dolgozó illetékes kollégái.

**Adattovábbítás:** Nem kerülnek továbbításra az adatok.

**Automatizált döntéshozatal, ideértve a profilalkotást is:** Az adatkezelő tevékenysége során nem kerül sor automatikus döntéshozatalra, illetőleg nem valósít meg profilalkotást.

4.Adatvédelmi jogok és jogorvoslat

Az GDPR 15-22. cikkei alapján Ön jogosult arra, hogy az Audi Hungaria által kezelt személyes adatai tekintetében

1. a személyes adatokhoz hozzáférjen;
2. a személyes adatok helyesbítését kérje;
3. a személyes adatok törlését kérje;
4. a személyes adatok kezelésének korlátozását kérje;
5. tiltakozzon a személyes adatai kezelése ellen, ha az adatkezelés jogalapja jogos érdek;
6. a személyes adatokat megkapja és azokat egy másik adatkezelőnek továbbítsa, amennyiben ennek jogszabályi előfeltételei fennállnak (adathordozhatósághoz való jog; lásd lent);
7. amennyiben a személyes adatok kezelésére hozzájárulása alapján kerül sor, úgy hozzájárulását – levél vagy a meghatározott e-mail-címre küldött elektronikus levél útján – bármikor visszavonhatja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Ön a fenti jogok gyakorlására vonatkozó kérelmét az 1. pontban megjelölt elérhetőségekre küldheti el. Az Audi Hungaria indokolatlan késedelem nélkül, de általában a kérelem beérkezésétől számított 30 napon belül nyújt tájékoztatást a kérelem nyomán hozott intézkedésekről.

**Jogorvoslathoz való jog**

Amennyiben Ön nem ért egyet az Audi Hungaria válaszával vagy intézkedésével, akkor panasszal élhet a Nemzeti Adatvédelmi és Információszabadság Hatóságnál (NAIH; székhely: 1055 Budapest, Falk Miksa utca 9-11.; levelezési cím: 1363 Budapest, Pf. 9.; telefonszám: +36 1 391 1400; fax: +36 1 391 1410; e-mail: ugyfelszolgalat@naih.hu, web: [www.naih.hu](http://www.naih.hu)) vagy bírósághoz fordulhat. Utóbbi esetben a per elbírálására a törvényszékeknek van hatásköre. A pert – választása szerint – vagy a Győri Törvényszéken (amely az Audi Hungaria székhelye alapján illetékes) vagy a lakóhelye vagy tartózkodási helye szerinti törvényszék előtt is megindíthatja. A törvényszékek listájához kattintson az alábbi linkre: <https://birosag.hu/torvenyszekek>.